# data[].attributes.body
Five minutes of enlish

# data[].attributes.attachment_link.description
Angol on-line nyelvtanulás több mint 11.000 ingyenes nyelvleckével, hanganyagokkal és videó magyarázatokkal

# data[].attributes.attachment_link.readable_text
2012. 11. 16. | | 3 hozzászólás

Van pár perced?
Még mindig szeretsz játszani? Játssz egy angolos játékot a barátaiddal! Vagy magaddal...
Csupa olyan szórakoztató, angolozós játékot mutatok most neked, amit egyedül is ÉS társaságban is játszhatsz.

Plusz, ami kezdő ÉS haladó szinten is működik.

Ők az én személyes kedvenceim, így mindegyikhez tartozik egy-egy sztori is.

A játékokat persze nem én találtam ki, csak az elnevezések a sajátjaim. Én szimplán csak szeretem őket. :)

1. Szósoroló

A játék sztorija

Angolórákon bemelegítésképpen szoktuk ezt játszani, mert megmozgatja kicsit az agyat, és ráhangolja az angol nyelvre. Plusz: a játék maga „veszélytelen", mert nem kikérdezés-szagú.

Vicces szokott lenni, hogy ha felgyorsítjuk a játékot, akkor a legvadabb dolgok jönnek ki az ember száján, mivel mindig az előző szóról próbálunk a következőre asszociálni. Pszichoterápia. :)

A játék menete

Mondj az ábécé betűivel sorra egy-egy angol szót! Ha többen vagytok, felváltva folytassátok!
apple - banana - cork - dear - element - fever...
Haladó szint: mondhatsz CSAK főnevet/melléknevet, vagy egy bizonyos témában (school, work, hobbies, stb.).

EXTRA TIPP: írjátok fel a szavakat, és utána mindenkinek van 2-3 perce, hogy írjon belőle egy olyan sztorit, amelyben minél több szót felhasznál! Legyen verseny: annyi pontot kapsz, ahány szót a sztoridban sikerült felhasználnod.

2. Sztorizós játék

A játék sztorija

Mi people-watching-nak hívtuk ezt a játékot, és mindig a Washington Square parkban szoktuk játszani (New York), mert kicsi park, és zsúfolt, forgalmas, és mert nagyon extrém és fura figurák fordulnak meg benne. Annyira megszerettem a játékot, hogy később egyedül is többször játszottam.

Biztos te is szoktál néha pénztárnál, ügyfélszolgálaton magadban találgatni: kicsoda ez az ember? Mivel foglalkozik? Hol él? Ráadásul ma már simán megspórolhatod a repjegyet, itthon is tele vagyunk fura figurákkal! :)

A játék menete

Ha olyan helyen kell várakoznod, ahol emberek fordulnak meg, akkor mondd el az első dolgot, ami eszedbe jut egy idegenről. Hova megy? Mit csinált előtte? Mit fog csinálni utána? Hol, kivel él? Mit dolgozik? Mit szeret? Mit nem szeret?

Haladó szint: költs vicces/tartalmas történeteket egyes emberekről!

EXTRA TIPP: Minél viccesebbre, minél tartalmasabbra sikerül egy-egy leírás vagy történet, annál jobb! Ha nem egyedül vagy, akkor egymás történeteit osztályozhatjátok is egy tízes skálán, vagy a végén nyertes sztorit hirdethettek.

3. Szótárírás

A játék sztorija

Ez a játék arra nagyon jó, hogy a nyelvi önbizalmadat megtámogassa kicsit. Főleg újrakezdőknél működik jól, mert rádöbbenti az embert, hogy mennyi mindent tud - annak ellenére, hogy azt hiszi, alig emlékszik már valamire.

A megfigyeléseim szerint a játék után pozitívabban állunk a nyelvtanuláshoz. Hasznos, ha van valaki, aki segít egy esetleges mentális blokkot áttörni (tanár, vagy egy haladó nyelvtanuló), vagy ha barátok közt vagy, és nincs „szerepléskényszer".

A játék menete

Szedd, vagy ha többen vagytok, szedjétek össze az összes angol szót, amely egy bizonyos betűvel kezdődik! Játékosabb, ha egyikőtök elkezdi mondani magában az ábécét, és valaki megállítja egy betűnél. Az a betű játszik!
apple, art, age, aspect, awesome, attack...
Haladó szint: próbáljatok hosszú, bonyolult szavakat összeszedni (abduction, attribute, avalanche...) Minél több betűből áll, annál jobb! Sőt, versenyezhettek is, hogy ki tudja a leghosszabb szót azzal a betűvel!

EXTRA TIPP: írjátok fel a szavakat, és aztán alkossatok mondatokat belőlük! Legyen verseny: annyi pontot kapsz, ahány szót egyetlen mondatban sikerült felhasználnod.

4. Szólánc

A játék sztorija

A legismertebb szójáték, számtalanszor játszottam - magamban is. Kicsit olyan, mint egy keresztrejtvény. Igazi agytorna, ezért kezdő szinten nem bemelegítésnek, inkább levezetésnek ajánlom. Ahogy valaki mondta: Mr. Alzheimer támadását késlelteti. De amúgy igazán jó szórakozás!

A játék menete

Nézz körül a környezetedben, és mondd ki az első angol szót, ami eszedbe jut róla (egy tárgy neve, egy érzés, egy szín, bármi lehet!) Majd az utolsó betűjével mondj egy ÚJ angol szót, és annak is az utolsó betűjével egy különbözőt...
apple - element - tear - reaction - now - wear...
Haladó szint: a szólánc CSAK bizonyos szavakat tartalmazhat (pl. min. 6 betűs szó legyen, csak főnév lehet, csak üzleti angolban használatos szó lehet, stb.)

EXTRA TIPP: Ha nincs sok időtök/időd rá, legyen időlimit! Az időlimit alatt strigulázhatod, milyen hosszú lett a láncod. És aztán lehet rekordokat döntögetni! :)

5. Hajtogatott sztori

A játék sztorija

Unalmas előadásokon szoktam leginkább játszani - máig. Múltkor például egy „komoly cégvezetőknek" szóló konferencián vihorásztunk ezen a játékon, amíg az egyik előadó puszta statisztikai adatokat olvasott fel egy diáról... Multifunkcionális játék! Unalmat űz, tanít, angolul és magyarul is játszható.

A játék menete

Ez az egyetlen játék, amihez minimum két ember kell. Egy üres A4-es papírlap tetején egy keskeny sávban elkezdesz egy sztorit, amely legalább két mondatból áll. Fontos, hogy egy kötőszóval kell befejezned - ami lehet akár a mondat közepén is, vagy lehet egy mondatkezdő szó. Pl.: because..., and then (he)..., Later, ... ,

Ezt mindenképpen írd külön sorba, mert ennek látszódnia kell! A többi részt viszont harmonikaszerűen hajtsd be, hogy a barátod, aki folytatja a sztorit, ne tudja, miről szól. Pár kör után hajtogassátok ki, és csodálkozzatok, milyen kreatív az emberi elme, és mennyi hülyeséget képes legyártani! ;)

Kezdő szint: írjatok egyszerű mondatokat (ki csinál, mit, hol, hogyan vagy milyen az, aki csinálja), és legyen vége azzal, hogy „then he..." - és innen folytatódjon. A végén mindig legyen egy „then he", hogy lehessen folytatni!

EXTRA TIPP: próbálj minél viccesebbet, meglepőbbet, furábbat írni, mert így lehet nagyokat kuncogni utána. És meglepődnél, hogy milyen sokáig megmarad az a nyelvi elem, amin egy jót nevettél!

6. Rendszámos játék

A játék sztorija

Közlekedés közben szoktam magamban játszani. Főleg azért magamban, mert eddig még nem találtam olyan őrültet, aki benne lett volna. Pedig magyarul is játszhatod, és az anyanyelvedet is fejleszti. Hát még az angolod! A Facebook profilunkra is be szoktam dobni néha, és ott is szereti a közösség. Mindig egy rakás hozzászólást kapok rá. Élvezetes, agytekerős!

A játék menete

Ha olyan helyen vagy, ahol autókra látsz rá, akkor a következő rendszámmal mondj egy angol szót! A rendszám minden betűje legyen benne a szóban, elszórva is ér, és persze többször is benne lehet. Csak a sorrend számít. Pl. ELT rendszám: ELemenT(ary) vagy mELT.

Kezdő szint: nem fontos a betűk sorrendje, csak legyen benne az a három betű és kész.

EXTRA TIPP: Ha nincsenek autók a közelben, nem gond, csak pécézz ki 3 betűt, és mondj vele annyi szót, amennyit csak tudsz!

Szeretsz játszani?
Csatlakozz a Facebook barátaimhoz! Hétvégénként játszunk... :) >> Tetszett? Hasznos volt? Nyomj egyet az Ajánlom és +1 gombokra, hogy tudjam!
Tudtad, hogy okos, gyors haladást adó angol tanulókártya csomagokat is kaphatsz tőlem?

12 év tanuláskutatásának eredményeit kapod meg az angol tanulókártyáimmal - válaszd ki a neked épp megfelelőt a webshopban:
Okos angol tanulókártyák elfoglalt, rohanó felnőtteknek

# data[].attributes.attachment_link.title
Játékosan angolul: a 6 legjobb szórakoztató angol feladat

# data[].attributes.attachment_link.description
Van pár perced? Még mindig szeretsz játszani? Játssz egy angolos játékot a barátaiddal! Vagy magaddal... Csupa olyan szórakoztató, angolozós játékot mutatok most neked, amit egyedül is ÉS társaságban is játszhatsz. Plusz, ami kezdő ÉS haladó szinten is működik. Ők az én személyes kedvenceim, így mindegyikhez tartozik egy-egy sztori is.

# data[].attributes.attachment_link.readable_text
Kép: www.freedigitalphotos.net (nenetus)
Sikerélményhez: tanuljon "kütyükkel
A nyelvtanulás sokszor hosszadalmas és fárasztó tevékenység, amit jól esik feldobni olyan oktatási módszerekkel, amelyek valóban sikerélményhez juttatják a nyelvtanulót.

Ehhez az egyik lehetőség, hogy online játékokat is használjunk a nyelvoktatásban. Rengeteg program létezik, ingyenesek és fizetősek, jó minőségűek és silányabbak egyaránt, így nehéz lehet a választás, különösen akkor, amikor a szülő maga sem beszéli a nyelvet. Nem tudja, hogy jót tesz-e, amikor gyermeke angoltanulás címszó alatt számítógépes játékokkal játszik, hiszen valljuk be, azért a " goblin, dungeon, fire ball" (hogy csak néhány szót említsek) és egyéb játékokból származó szókincs aligha képezi részét az alapfokú beszédnek, ettől még nem fog angolul kommunikálni gyermekünk. Mégis egy aktív tevékenység során rögzülnek a szavak, nem egy passzív szómagolás útján. Így mindenképpen érdemes angol szókincsbővítésre az online játékokat segítségül hívni, de tartsuk szem előtt, hogy a valódi nyelvtanulást nem helyettesíthetjük vele, hiszen a beszéd kommunikáció, interakció során alakul ki az idegen nyelvek esetén is. És persze nem mindegy, hogy milyen életkorban, milyen játékokkal játszik a gyermekünk, tanítványunk. Egy fontos dolgot viszont mindenképpen elérünk, ha a nyelvoktatásba ezeket a lehetőségeket is bevisszük: motivációt nyernek általa a tanulók, szívesen fognak nyelvórára menni, otthon is élvezettel gyakorolnak, nem nyűg lesz nekik a nyelvtanulás, hanem egy játék, szórakozás. Így ne „pöröljünk" a gyerekkel, ha esetleg számítógépes játékokkal játszik, nézzük meg, hogy milyen típusú játék, kérjük meg, hogy mutassa meg, hogyan kell vele játszani. Próbáljunk egy egészséges határt szabni, hogy ne csapjon át a játék függőségbe. Azt gondolom, hogy az online játékokat nem tilthatjuk ki az életünkből, ahogy a különböző kütyüket sem, inkább tanítsuk meg a gyermekeinknek, tanítványainknak, hogyan tudják ezeket úgy használni, hogy tanuljanak belőle és hasznukra fordítsák a tudást.

Miért jók az online számítógépes játékok? Milyen előnyei vannak a használatuknak?

+ egyénre szabott gyakorlást biztosítanak: mivel nem egyforma gyorsasággal sajátítják el az adott lecke kifejezéseit, nyelvtani fordulatait ezért a tanulók fejlődésének ütemében segíti aktivizálni a passzív szókincset

+ a feladatok bármennyiszer ismételhetők

+ a gyermek tudásához, tanulási tempójához választhatjuk

+ leellenőrizhetjük, a program ki is javítja, megmutatja a helyes megoldást, vagyis önálló tanulást biztosítanak

+ pozitív attitűd alakul ki a nyelvvel, szórakoztató módon tanulhatunk

+ növeli a motivációt

+ időtakarékos, nem kell különösebben készülni sem a pedagógusnak, sem a szülőnek

+ a megszokott, unalmas módszerektől eltérő

+ nyelvhasználatra ösztönöz, aktivizálja a szókincset

+ jelentéssel bíró tartalmat („meaningful context") teremt, ami nélkülözhetetlen a nyelv elsajátításához

Hátránya lehet, hogy egyes programok drágák, csak egyéni tanuláshoz alkalmazhatók és végesek, hiszen előbb-utóbb minden szintet teljesít a játékos.

Hogyan érdemes hatékony nyelvoktató játékot választani?

Elsősorban vegyük figyelembe a gyermek életkorát és érdeklődési körét.

Én a magam részéről az egészen piciknek szóló programokat nem javaslom. Persze az okostelefonok világában ezt nehéz kiküszöbölni, hiszen a saját 2,5 éves kislányom is úgy kezeli az érintőképernyőt, mintha így született volna... Alkalmanként egy-egy mesét szoktunk együtt megnézni, de játékokat még semmiképpen nem javasolnék ilyen korban. Nem nagyon szeretem, amikor kicsi gyerekek az okostelefonnal, tablettel játszanak, úgy gondolom, hogy nem maradnak le semmiről, ha később ismerkednek meg az alkalmazásokkal, játékokkal. Mindemellett rengeteg kutatás is bizonyítja, hogy a 3 éves kor előtt elkezdett tablettel és okostelefonnal való „tanulás" nem helyettesíti a közvetlen szülőtől, felnőttől való tanulást.

Az óvodás korosztály már tudatosan használja a különböző applikációkat, amiket telefonon lehet játszani, ahol bizonyos dolgok megkeresése a feladat, vagy baba öltöztetése időjárásnak megfelelően, labirintusok stb. Vannak külön óvodásoknak kifejlesztett játékok, amiket táblagépen tudnak használni, ezek közül nem egy kifejezetten a nyelv oktatására készült. A nagyobb korosztálynál, nézzük meg, hogy mennyire durva egy-egy játék. Mennyire agresszívek a feladatok, van-e a játékban verekedés, öldöklés?

2.Nézzük meg jól, hogy milyen a játékok grafikája, milyenek a szereplők, kedvesek, barátságosak?

3.A szavak kiejtése nagyon fontos, érthetően beszélnek-e? Helyesen artikulál, hogyan mozog a figurák szája?

4.A gyermek életkorának valóak-e a feladatok? Jut-e sikerélményhez a megoldásukkal?5.Mit fejleszt? Stratégiai játékok, gondolkodás, figyelem, memória, szókincs stb.

6.Mit szeretnénk fejleszteni: beszédkészség, hallás utáni értés, nyelvtan, szókincs, olvasás, írás

Kép: www.freedigitalphotos.net (Stuart Miles)
Online nyelvoktató játékok:
Az alábbiakban összegyűjtöttem néhány programot, internetes oldalt, amik kifejezetten nyelvoktatáshoz használhatóak. Az iskolás csoportjaimnál többször szoktam alkalmazni az online játékokat, interaktív táblát is az órákon, a heti 3 órából egy foglalkozáson mindig a számítógépen játszottunk. A gyerekek azt mondták, hogy játszunk, de igazából rengeteg dolgot tanultak egy-egy ilyen alkalommal, amikor az online játékokat hívtam segítségül az angolozáshoz. Ilyenkor az iskola számítógépes termét használtuk, így minden gyermek a maga tempójában tudta a feladatokat végrehajtani és otthon pedig folytathatta, ha kedve volt hozzá.

Egyébként a legtöbb tankönyvkiadónál már léteznek olyan könyvek, ahol CD-ROM jár a munkafüzetek mellé, amiken az egyes leckékhez tartozó kiegészítő anyagot tudják otthon, vagy az iskolában feldolgozni. Ezek többségéhez van valamilyen interaktív játék is.
www.jayisgames.com
Szabadulós játékok, kirakók, Walkthrough/Escape the room típusú játékok: Egy szobából kell kijutni, lépésről-lépésre adott utasítások után lehet a játékot teljesíteni.

******
www.kidsknowit.com
Egy gyűjtemény, ahol tantárgyak szerinti bontásban is találunk játékokat: történelem, földrajz, biológia, matematika stb.

****
www.onlinegames.net
Rengeteg angol nyelvű játék, ahol a kategóriák között választhatunk a focis játéktól a betűzésen keresztül versenyzős, stratégiai, kártyajátékokat, memóriajátékokat is.

****
www.zapdramatic.com
Drámajátékok, epizódonkénti lebontásban.

***
www.manythings.org Nyelvtan, szókincs fejlesztéséhez használható játékok, illetve olvasás és íráskészség gyakorlásához is találhatunk játékos feladatokat:
Pl. Hangman - Akasztófa játék.

Spelling game - potyogó betűkből kell a szavakat összerakni.

Gap fill, Jigsaw Reading, Information Gap típusú játékok a nyelvtan fejlesztéséhez:
http://www.english-online.org.uk/games/gamezone2.htm
***

Nyelvtan, szókincs, betűzés témájában található sok-sok játék:
http://www.vocabulary.co.il/english-language-games/
***

Szókincset bővítő játékok egészen kezdő szinttől:
http://learnenglishkids.britishcouncil.org/en/kids-games
***

A British Council által összeállított játékok.
http://www.funbrain.com/words.html
****

Nyelvtan, szókincs, betűzés, olvasás fejlesztését szolgáló játékok.
http://www.nickjr.com/dora-the-explorer/games/dora-alphabet-forest-adventure/
*****

Kifejezetten Dora, the Explorer rajongóknak szóló oldal.
https://www.englishclub.com/esl-games/
***

Nyelvtan, szókincs, kiejtés és betűzés elősegítésére készült játékok
http://www.arcademics.com/
***

Kisebbeknek szóló oldal, nagyon szép grafikájú játékokkal.
http://www.gamesforthebrain.com/
***

Haladó nyelvtanulóknak, szükséges lehet szülői segítség.
http://www.scholastic.com/teachers/activity/building-language-literacy-early-reading-activities
***

Főként óvodásoknak, kisiskolásoknak szóló olvasás-előkészítő játékok.
http://www.kwarp.com/portfolio/grammarninja.html
***

Haladó nyelvtanulóknak, illetve felnőtteknek szóló nyelvtani játék.
http://www.merriam-webster.com/word-games
***

Szókincsbővítésre haladó nyelvtanulóknak és felnőtteknek. Szókereső játékok, keresztrejtvények, Scrabble típusú játékok.
http://mrnussbaum.com/langgames/
***

Különböző életkorú és tudásszintű tanulóknak szóló játékok, amik minden korosztály számára élvezetesek.
http://www.harcourtschool.com/menus/preview/harcourt_language/grammar_park.html
***

Kifejezetten nyelvtan, nyelvtani szerkezetek tanításához, gyakorlásához használható oldal.
http://www.professorgarfield.org/pgf_ReadingRing.html
***

Garfield képregényeken alapuló olvasási készséget fejlesztő játék.
http://www.fisher-price.com/en_US/GamesandActivities/onlinegames/the-abcs-zoo-learning-game
***

Fisher Price által tervezett játék, amely megtanítja az angol nyelv alapjait.
http://www.funenglishgames.com/games.html
***

Olvasás, írás, nyelvtan, szókincs és betűzés témában találunk játékokat.
http://www.babyfirsttv.com/babyu
***

Kifejezetten kicsiknek szóló oldal, különböző témákban találunk játékokat.
http://www.starfall.com/
***

Olvasásfejlesztéshez használható játékok.
http://readingeggs.co.uk/
***
Nyelvoktató programok, alkalmazások: Duolingo:
Az egyik legnépszerűbb alkalmazás, mellyel napi 20 perccel is eljuthatunk a kezdő szintről az egyszerű beszédig. Minden leckében 7 új szó található, adott téma köré csoportosítva, amikhez aztán feladatokat kapunk. Kb. heti időközönként pedig ismétlést kapunk, amikor az addig tanultakat lehet gyakorolni. A beszédre, fordításra, betűzésre, vizualizációra és a többféle választási lehetőségre fókuszál.
Rosetta Stone:
Alapvető szókincset és kifejezéseket tanít, előnye, hogy a saját anyanyelvet nem használja a tanításhoz, ezért nagyon megragadó a módszere.
FluentU:
Kevésbé ismert alkalmazás, a valódi világból merített videókkal és segédanyagokkal tanítja a nyelvet. Zenei videókat, híreket is lehet nézni, majd az ahhoz kapcsolódó feladatokat megoldani. A tartalom alapú tanulásra koncentrál, amiben hasznos, mindennapi életben szükséges kifejezéseket lehet elsajátítani.
Babbel:
Ezzel az alkalmazással a nyelvtanra, szókincsre fókuszálva lehet kezdő szinttől tanulni.
Bravolol:
Különböző témákon keresztül tanulhatunk, pl. bemutatkozás, időjárás, romantika stb. Előnye, hogy a saját kiejtésünket is vissza tudjuk hallgatni, majd összehasonlítani egy anyanyelvi beszélőével.
Mindsnacks:
Kisebb mini-játékok gyűjteménye.
Összefoglalva elmondhatjuk, hogy az online nyelvoktató játékoknak, programoknak helyük van a nyelvoktatásban, hiszen a legfőbb előnyük, hogy motiválja a tanulókat a nyelvtanulásra, hiszen szórakoztató módon, azonnali visszacsatolással kap sikerélményt.
A hangsúly itt is - mint általában minden téren - a mértékletességen van: megfelelő játékokat, megfelelő életkorban, megfelelő mennyiségben használjunk!

Vidám angolozást, jó szórakozást kívánok!

Fürész-Mayernik Melinda
Források és még több online játék ismertetése: http://classroom-aid.com/2012/08/28/25-online-games-for-english-language-learners/ http://www.tesol-spain.org/uploaded_files/files/Graham-Stanley.pdf
Graham Stanley: Digital Play (Delta Publishing)
www.kidsknowit.com
Egy gyűjtemény, ahol tantárgyak szerinti bontásban is találunk játékokat: történelem, földrajz, biológia, matematika stb.
www.onlinegames.net
Rengeteg angol nyelvű játék, ahol a kategóriák között választhatunk a focis játéktól a betűzésen keresztül versenyzős, stratégiai, kártyajátékokat, memóriajátékokat is.
www.zapdramatic.com
Drámajátékok, epizódonkénti lebontásban.
www.manythings.org
Nyelvtan, szókincs fejlesztéséhez használható játékok, illetve olvasás és íráskészség gyakorlásához is találhatunk játékos feladatokat.

Pl. Hangman - Akasztófa játék.

Spelling game - potyogó betűkből kell a szavakat összerakni.

Gap fill, Jigsaw Reading, Information Gap típusú játékok a nyelvtan fejlesztéséhez.
http://www.english-online.org.uk/games/gamezone2.htm
Nyelvtan, szókincs, betűzés témájában található sok-sok játék.
http://www.vocabulary.co.il/english-language-games/
Szókincset bővítő játékok egészen kezdő szinttől.
http://learnenglishkids.britishcouncil.org/en/kids-games
A British Council által összeállított játékok.
http://www.funbrain.com/words.html
Nyelvtan, szókincs, betűzés, olvasás fejlesztését szolgáló játékok.
http://www.nickjr.com/dora-the-explorer/games/dora-alphabet-forest-adventure/
Kifejezetten Dora, the Explorer rajongóknak szóló oldal.
https://www.englishclub.com/esl-games/
Nyelvtan, szókincs, kiejtés és betűzés elősegítésére készült játékok.
http://www.arcademics.com/
Kisebbeknek szóló oldal, nagyon szép grafikájú játékokkal.
http://www.gamesforthebrain.com/
Haladó nyelvtanulóknak, szükséges lehet szülői segítség.
http://www.scholastic.com/teachers/activity/building-language-literacy-early-reading-activities
Főként óvodásoknak, kisiskolásoknak szóló olvasás-előkészítő játékok.
http://www.kwarp.com/portfolio/grammarninja.html
Haladó nyelvtanulóknak, illetve felnőtteknek szóló nyelvtani játék.
http://www.merriam-webster.com/word-games
Szókincsbővítésre haladó nyelvtanulóknak és felnőtteknek. Szókereső játékok, keresztrejtvények, Scrabble típusú játékok.
http://mrnussbaum.com/langgames/
Különböző életkorú és tudásszintű tanulóknak szóló játékok, amik minden korosztály számára élvezetesek.
http://www.harcourtschool.com/menus/preview/harcourt_language/grammar_park.html
Kifejezetten nyelvtan, nyelvtani szerkezetek tanításához, gyakorlásához használható oldal.
http://www.professorgarfield.org/pgf_ReadingRing.html
Garfield képregényeken alapuló olvasási készséget fejlesztő játék.
http://www.fisher-price.com/en_US/GamesandActivities/onlinegames/the-abcs-zoo-learning-game
Fisher Price által tervezett játék, amely megtanítja az angol nyelv alapjait.
http://www.funenglishgames.com/games.html
Olvasás, írás, nyelvtan, szókincs és betűzés témában találunk játékokat.
http://www.babyfirsttv.com/babyu
Kifejezetten kicsiknek szóló oldal, különböző témákban találunk játékokat.
http://www.starfall.com/
Olvasásfejlesztéshez használható játékok.
http://readingeggs.co.uk/
Olvasásfejlesztéshez.
Nyelvoktató programok, alkalmazások: Duolingo:
Az egyik legnépszerűbb alkalmazás, mellyel napi 20 perccel is eljuthatunk a kezdő szintről az egyszerű beszédig. Minden leckében 7 új szó található, adott téma köré csoportosítva, amikhez aztán feladatokat kapunk. Kb. heti időközönként pedig ismétlést kapunk, amikor az addig tanultakat lehet gyakorolni. A beszédre, fordításra, betűzésre, vizualizációra és a többféle választási lehetőségre fókuszál.
Rosetta Stone:
Alapvető szókincset és kifejezéseket tanít, előnye, hogy a saját anyanyelvet nem használja a tanításhoz, ezért nagyon megragadó a módszere.
FluentU:
Kevésbé ismert alkalmazás, a valódi világból merített videókkal és segédanyagokkal tanítja a nyelvet. Zenei videókat, híreket is lehet nézni, majd az ahhoz kapcsolódó feladatokat megoldani. A tartalom alapú tanulásra koncentrál, amiben hasznos, mindennapi életben szükséges kifejezéseket lehet elsajátítani.
Babbel:
Ezzel az alkalmazással a nyelvtanra, szókincsre fókuszálva lehet kezdő szinttől tanulni.
Bravolol:
Különböző témákon keresztül tanulhatunk, pl. bemutatkozás, időjárás, romantika stb. Előnye, hogy a saját kiejtésünket is vissza tudjuk hallgatni, majd összehasonlítani egy anyanyelvi beszélőével.
Mindsnacks:
Kisebb mini-játékok gyűjteménye.

Összefoglalva elmondhatjuk, hogy az online nyelvoktató játékoknak, programoknak helyük van a nyelvoktatásban, hiszen a legfőbb előnyük, hogy motiválja a tanulókat a nyelvtanulásra, hiszen szórakoztató módon, azonnali visszacsatolással kap sikerélményt.

A hangsúly itt is - mint általában minden téren - a mértékletességen van: megfelelő játékokat, megfelelő életkorban, megfelelő mennyiségben használjunk!

Vidám angolozást, jó szórakozást kívánok!
Fürész-Mayernik Melinda
A szerző bemutatkozása:

Fürész-Mayernik Melinda vagyok, kisgyermekkori nyelvoktató, az Angol Kalauz program alapítója. Matematika-angol szakos tanítóként dolgozom Móron, a Radnóti Miklós Általános Iskolában, jelenleg a 2,5 éves kislányommal vagyok itthon. A kisgyermekkori angol nyelvi nevelést szívügyemnek tekintem, lányomat is magyarul és angolul nevelem, illetve angol nyelvű játszócsoportokat vezetek gyerekeknek. Különösen közel áll hozzám a korai nyelvoktatás, kétnyelvűség témája, illetve a kora gyermekkori angol nyelvi fejlesztés lehetőségei, módszerei. Honlapomon ( www.angolkalauz.hu) a játékos angolozáshoz adok letölthető segédanyagokat, gyakorlati tanácsokat, oktatóvideókat, ötleteket, heti terveket szülőknek és pedagógusoknak.

Az Angol Kalauz Facebook oldalán naponta osztok meg gyakorlati cikkeket, szókincset, kreatív tippeket a szülőkkel és pedagógusokkal. A zárt csoportokban pedig lehetőségük van a szülőknek és pedagógusoknak egymástól is kérdezni, tapasztalatokat és élményeket megosztani gyermekeik, tanítványaik angol nyelvi nevelésével kapcsolatban.

Youtube oktatóvideók: https://www.youtube.com/channel/UCu0Kc_VsfFqneYMdfq18Xeg

E-mail: info(kukac)angolkalauz.hu

Facebook csoport szülőknek: https://www.facebook.com/groups/703303609724921/

Facebook csoport pedagógusoknak: https://www.facebook.com/groups/506852956135043/

# data[].attributes.attachment_link.title
Online játékok az angol nyelvoktatásban - Modern Iskola

# data[].attributes.attachment_link.description
Kép: www.freedigitalphotos.net (nenetus) Sikerélményhez: tanuljon "kütyükkel A nyelvtanulás sokszor hosszadalmas és fárasztó tevékenység, amit jól esik feldobni olyan oktatási módszerekkel, amelyek valóban sikerélményhez juttatják a nyelvtanulót. Ehhez az egyik lehetőség, hogy online játékokat is használjunk a nyelvoktatásban. Rengeteg program létezik, ingyenesek és fizetősek, jó minőségűek és silányabbak egyaránt, így nehéz lehet a választás, ...

# data[].attributes.attachment_link.description
Több mint 85 000 magyar ember tanul ma Fekete Gábor GO! angol tanfolyamával angolul. Gábor 17 éve tanít angolul, online tananyagai több mint 60 000 példányban, könyvei pedig több mint 21 000 példányban keltek el az elmúlt 7 évben. Úgy érzed segítségre lenne szükséged az angolhoz?

# data[].attributes.attachment_link.readable_text
A kényelmes nyelvtanuló módszere:

Angol sorozatok tanuláshoz angol felirattal

A jelen kor emberének agya milliónyi teendővel és információval van leterhelve.

Ezért egy nehéz nap végén a legtöbbször elutasítóan tekintünk mindenféle tanulásra és inkább csak végre lazítani szeretnénk, nem igaz?

Ez egy természetes reakció, és ne is okold magad érte. Annál is inkább, mert létezik megoldás.

Mit szólnál ahhoz, ha azt mondanám, hogy angol sorozatok nézésével is kiválóan gyakorolhatod az angolt?

Például olyan kényes területeit is, mint a hallás utáni szövegértés vagy a szókincsfejlesztés?

Ebben a cikkünkben bemutatjuk, hogy hogyan fejlesztheted nyelvtudásod angol sorozatok nézésével.

Ehhez leteszteltük és összegyűjtöttük neked azokat az oldalakat, ahol megtalálhatod kedvenc sorozataidat angol vagy magyar felirattal.

Végül elkészítettük a legjobb amerikai és angol sorozatok listáját, hogy a cikk elolvasása után neked már csak egyet kelljen kattintanod, hogy nézhesd jól megérdemelt sorozatod.

Ha téged csak az oldalak és angol sorozatok érdekelnek, akkor most görgess lejjebb értük picit.

Szakmai ártalom, azonban mi még 6 gondolatot fontosnak tartottunk megosztani az angol sorozatok nézésével kapcsolatban, hogy miért is lehet ez jó módszer nyelvtanuláshoz.

Valamint 4 tanácsot, hogyan érdemes élvezni a sorozatot és közben a nyelvet is fejleszteni, így kezdjük is ezekkel.

6 jótékony hatása az angol sorozatok nézésének

Nem, nem a popcorn evésre gondoltam, hanem arra, hogy:

1. Nem szavakat tanulsz meg, hanem kifejezéseket, amit a való életben használhatsz.

2. Valós szövegkörnyezetben tanulhatod meg őket, így tudod, milyen szituációban érdemes ezeket használni.

3. A szavakat azonnal helyes kiejtéssel tanulhatod meg, hiszen az angol nyelvű sorozatokban 99%-ban olyanok szerepelnek, akiknek az anyanyelve az angol, vagy minimum anyanyelvi szinten beszélik.

4. Nem csak a kifejezést tanulod meg az angol sorozat által, hanem az angol nyelvben használt intonációt/hanglejtést is, valamint ennek megértését.

5. Az agy az angol sorozatok nézése közben nem bemagolja a szavakat, hanem eseményekhez, képekhez köti. Így fog szinte ragadni rád az angol nyelv.

6. Egy-egy kifejezés, szó sokszor előfordul egy sorozatban, ezért lesz időd megtanulni, begyakorolni és közben akár kiszótárazni is (bár mutatunk olyan oldalt, ahol erre sem lesz szükséged).

Még lehetne írni pár előnyt, de ezek azok, amelyek valóban meghatározóan pozitív irányban befolyásolhatják a nyelvtudásodat.

Tippek és trükkök, ha azt szeretnéd, hogy az angol sorozatok maximálisan támogassák az angol nyelvtanulásodat is.

#1: Ha lehet, felejtsd el a sorozatokat magyar hanggal.

Ha kezdő vagy válts át az eredeti angol nyelvre és használd még a magyar feliratot.

Sokkal autentikusabb és sokszor élvezetesebb is az eredeti szinkronnal. Még így is sorozatrészenként el fogsz sajátítani garantáltan minimum 2-3 kifejezést.

#2: Viszont ne vidd túlzásba a magyar feliratot sem.

Különben egyszer csak azt fogod észrevenni, hogy már csak a feliratot olvasod és nem igazán fogsz fejlődni.

Ha van több időd akár csinálhatod azt is, hogy először megnézed magyar majd angol felirattal, ez is nagyon sokat segít kihámozni az ismeretlen kifejezéseket.

Ha úgy érzed, te még azért mégis magyar felirattal szeretnéd nézni az angol nyelvű sorozatokat, akkor a lista végén lévő sorozatkatalógust ajánljuk.

#3: Ha egy adott szót nem értesz, írd fel egy papírra, és a filmezés után szótárazd ki.

Sok ilyen szó esetén se írj tele 5 lapot az ismeretlen szavakkal, koncentrálj azokra, amik már előfordultak és úgy érzed, már hallottál.

Amennyiben 5-10 kifejezésnek utánanézel részenként, akkor már nagyon sokat tettél az angoltudásodért.

Vagy én még azt a módszert is szoktam használni, hogy közben az okostelefonom szótárában nézek utána az ismeretlen szavaknak.

#4: Nem baj, ha nem értesz valamit.

Nagyon sokszor egy másik szituációban megérted, vagy a sorozatban a következő esemény „megmagyarázza" neked a korábbi kifejezést.

Véletlenül se görcsölj rá, az első és legfontosabb, hogy élvezd a filmet.

Ezeken az oldalakon várnak angol sorozatok nyelvtanuláshoz

Most pedig nézzük, hogy melyek azok az oldalak, ahol megtalálhatod a kedvenc angol sorozataidat angol felirattal.

Továbbá hozzáadtunk a lista végére egy bónuszt kezdőknek, ahol angol nyelven magyar felirattal lehet sok sorozatot megtalálni.

Íme a sorozatos oldalak listája:

A teszt során ez az oldal volt a kedvencem.

Nem feltétlen azért, mert itt nézheted meg a legtöbb sorozatot, sőt volt sok angol vígjátéksorozat, amit kifejezetten hiányoltam és csak a lent felsorolt oldalakon találtam meg.

Azonban ami fent van, ott kivétel nélkül van jó angol felirat a sorozatokhoz. Nincsenek zavaró felugró reklámok és az egész oldal felépítése jól rendezett, felhasználóbarát.

Kedvenc angol sorozatod egyből feldobja, amint beírod a keresőbe. Ezt kiválasztva láthatod horizontálisan az évadokat, vertikálisan az adott részt az évadból és mellette az elérhető feliratokat.

Tipp: a sorozat részét nem a zászlóra, hanem az adott epizód címére kattintva indíthatod el. A feliratot pedig a videón belül tudod már beállítani.

Nos igen, a feliratok. Van egy olyan funkció, hogy egy filmhez, ahogyan azt a képen is láthatod, nem egy vagy kettő, hanem rögtön vagy 5-10 felirat is tartozik.

Sőt, a lejátszásnál is megteheted azt, hogy két feliratot állítasz be egyszerre!

Személy szerint franciául is tanulok és imádom, hogy egyszerre hallgathatom angolul a szöveget, közben nézve a francia megfelelőjét.

Ha pedig angolból valamit nem hallok ki elsőre, csak ránézek az angol feliratra. Ez nekem óriási könnyítés a nyelvtanuláshoz és extrán megdolgoztatja az agyamat.

Egy komolyabb hátrányt tudok csak megemlíteni, ez pedig, hogy ingyenesen csak 1,5 órát nézheted naponta.

Bár az is igaz, hogy legtöbbünknek nincs 1,5 óránál több ideje sorozatokat nézni, így ez nem feltétlen akkora hátrány.

Amennyiben te mégis ezen szerencsések közé tartozol, akkor 6 euróért, ami nagyjából egy hamburger menü árának felel meg, egy hónapon keresztül azt és akkor nézel, amikor csak szeretnél.
Összefoglalva az ororo.tv előnyei:

A legjobb angol sorozatok tanuláshoz itt megtalálhatóak

Ami fent van, ott mindnél van angol felirat és még nagyon sok más nyelv is. Ez a későbbiekben ki fog derülni, hogy nagy szó.

Egyszerre több felirattal nézhető angol sorozatok.

Reklámmentes, felhasználóbarát oldal az online nyelvtanuláshoz.

Hátrányai:

Nincs fent úgymond minden angol sorozat, amire feltétlen vágynánk.

Egyszerre csak 90 percet nézhetsz ingyenes verzióban. Ha naponta maximum egy sorozat részt szoktál megnézni, akkor ez nem lesz probléma.

Csak előfizetéssel lehet a filmeket letölteni.

Ezen az oldalon rengeteg angol sorozatot találsz nyelvtanuláshoz. Viszont azzal számolj, hogy egyrészt lesznek reklámok, másrészt, sokszor nem fogsz angol feliratot találni.

Ennek az oldalnak a legjobb a szűrő keresője szerintem. Más oldalon is van ilyen funkció, viszont csak ezen az oldalon lehet beállítani, hogy feliratra is szűrjön.

Mit jelent ez? Csak angol sorozatok angol felirattal látszódnak szűrés után, ha beállítod ezeket a lenti kép alapján.

Sőt lehet szűrni képminőségre is, ha nem szeretsz pixeles videókat nézni vagy például HDMI kábellel nagy tévéden szereted nézni a filmeket.

És a hab a tortán, hogy lehet IMDb pontozás alapján is rangsorolni, tehát a legjobb angol sorozatok legelöl a listában.

Ha nem ismernéd az IMDb-t az egy olyan oldal, aminek az egyik funkciója, hogy a világon bárki pontozhatja a filmeket, sorozatokat. Ezáltal ezek már több tízezer szavazatot kaptak, hogy jó vagy nem jó és ennyi ember nem tévedhet.

Ha ez alapján keresel, akkor valószínűleg jó angol sorozatokat fogsz találni.
Összefoglalva az fmovies előnyei:

Angol sorozatok hosszú listája, széles választék.

Kiváló szűrő kereső: lehet feliratra és felbontás minőségre is szűrni.

A sorozatok és hozzátartozó angol feliratok regisztráció nélkül letölthetőek.

Hátrányai:

Vannak felugró reklámok.

Nem minden sorozathoz van felirat.

Hasonló az előzőhöz. Különösebb különbségek nincsenek, így különösebb részletekbe nem is mennék bele.

Az ok, amiért a gomovies szerepel egyszerűen annyi, hogy sok mindenhez van itt felirat, amihez máshol nincs. Ha éppen nem találnál valamit a többi felsorolt oldalon, akkor érdemes itt is rákeresned.

Az fmovies-hoz hasonlóan itt is működik filter, azonban arra, hogy van-e angol felirat a sorozathoz sajnos nem lehet szűrni.

Ezen az oldalon is megtalálható a legtöbb angol sorozat angol felirattal.

Azonban ez a többi oldalhoz képest még nem lenne újdonság. Ami megkülönbözteti ezt az oldalt a többi közül, hogy ez az egyetlen ahol, ha nincs felirat, akkor te magad is hozzáadhatod.

Ezt megteheted vagy a felirat fájl feltöltésével a számítógépedről vagy a fájl URL-jének megadásával.

Mielőtt elmagyaráznám, hogyan kell ezt csinálni egy gondolatban hadd térjek ki miért jó ez? Elsősorban azért, mert nem kell az (amúgy is illegális) torrent filmek letöltésével bajlódnod és még ahhoz felirat fájlt szerezni.

Itt elég csak utóbbi, tehát megszerezni az angol nyelvű feliratot például az opensubtitles.org-ról.

Most egy kicsit technikai rész jön, de nem kell megijedni nem bonyolult és nagyon hasznos ezt tudni.

Ha kinéztél pár angol sorozatot nyelvtanuláshoz, de nincs hozzájuk felirat, akkor a következőket kell tenned:

0. Menj fel az opensubtitles.org-ra
1. Írd be a keresőbe a keresett sorozat címét
2. És válaszd ki, milyen nyelvű feliratot szeretnél
3. Valószínűleg, amit legelsőnek kiad az megfelelő lesz, erre kattints rá. Figyelj, hogy brit zászló legyen a szöveg mellett, ha angol feliratot szeretnél.

Az itt kapott oldalon arra figyelj, hogy bár teljesen logikus lenne, mégse a letöltésre klikkelj. Ehelyett kattints a cím részre (lásd lenti képen), ekkor indul az angol felirat fájlod letöltése.

Majd csomagold ki a tömörített fájlt, amiben lesz egy úgynevezett srt. fájl, amit a videónál hozzá kell adnod.

Ehhez a videó jobb alsó részénél kattints a "CC" majd "load srt/vtt from PC" szövegre és végül válaszd ki a letöltött angol felirat fájlt sorozatodhoz. Kipróbáltam tényleg tökéletesen működik.
Összefoglalva az europix előnyei:

Leghíresebb angol sorozatok fent vannak felirattal.

Ha mégse lenne felirat, akkor hozzá lehet adni a videóhoz letöltött srt. fájl formájában.

Hátrányai:

Nem itt a legnagyobb a választék a tesztelt oldalak közül.

Az angol felirat fájl hozzáadása kisebb utánajárást igényel, így ez nem túl felhasználóbarát.

Bár egy kicsit kilóg a sorból, mégis valószínűleg ez a legjobb angol sorozatos oldal nyelvtanuláshoz. És itt a nyelvtanulást szeretném hangsúlyozni, mert angol sorozatok élvezetes nézésére kevésbé alkalmas.

Egy gyors regisztráció után (facebook, google+, email fiókkal) már válogathatsz is az angol sorozat és film részletek közül angol felirattal.

Van egy hihetetlenül hasznos funkciója is. Ha nem értesz egy szót vagy kifejezést, egyszerűen rákattintasz a faliratban, és máris láthatod a fordításukat magyar nyelven.

Ez nem mindig tökéletes sajnos, nagyjából viszont segít. Ráadásul egy kis sáv jelzi a szó mellett, hogy mennyire valószínű, hogy az a helyes fordítás. Minél hosszabb, annál megbízhatóbb.

Természetesen a kattintásnál a film ilyenkor megáll, és amikor kész vagy, folytatódik.

Ezeket az angol feliratból kigyűjtött ismeretlen szavakat hozzá is adhatod a saját kis személyes szótáradhoz. Amit bármikor elérsz utána, és gyakorolhatod vele a lementett szavakat és kifejezéseket.

Ha nemcsak angol sorozatokat szeretnél nézni angol felirattal, hanem kapcsolódó feladatokat is megoldani, akkor ez a te oldalad.

Az oldalnak van előfizetős verziója is, ahol többek között többféle feladaton keresztül gyakorolhatod az angol nyelvet.
Összefoglalva a speechyard előnyi:

Ha nem szótárral akarsz angol sorozatokból, filmrészletekből, klipekből tanulni, akkor ez egy nagyon kényelmes oldal.

A műsor közben lévő ismeretlen kifejezéseket és szavakat le lehet menteni és később feladatokkal gyakorolni.

Hátrányai:

Nincsenek fent teljes részes angol sorozatok, csak kivágott részek.

Valamint a fent lévő angol sorozatok sem azok, amelyek a legkedveltebbek.

Nem minden funkciója ingyenes, például naponta csak 20 szónak nézheted meg a jelentését a feliratban.

Ehhez az oldalhoz sok reményt fűztünk, de sajnos a sok felugró reklám elég zavaró volt még reklámblokkolóval is. Ha valakit ez nem zavar, akkor igen komoly tartalommal találja szembe magát.

Nekem a sok sorozat mellett a kedvenc funkcióm a szűrés lett ezen a honlapon.

Feldobott harminc valahány évadnyi sorozatot, amikor beírtam, hogy én ausztrál drámákat szeretnék nézni.

Angol vígjátéksorozatok esetében pedig közel 100-at. Így itt konkrétan lehet úgy keresni, hogy milyen akcentust szeretnél hallgatni, gyakorolni és valóban nagy a választék.
Összefoglalva a CMoviesHD előnyei:

Sok-sok angol sorozat nyelvtanuláshoz, valószínűleg a legtöbb a vizsgált oldalak közül

Akcentus (ország) alapján is kereshetőek az angol sorozatok a szűrővel.

Hátrányai:

Zavaróan sok reklám és felugró ablak

Nem minden sorozathoz van felirat

#7: Sorozatkatalógus: angol sorozatok magyar felirattal

Ha kezdő vagy és nem szeretnéd még csak és kizárólag angolul nézni a sorozatokat, akkor ezt ajánlom.

Ez egy linkgyűjtemény, ahová sok-sok angol nyelvű sorozat lett összegyűjtve. Ezek jellemzően olyan angol sorozatok, melyek vagy nem lettek szinkronizálva vagy szimplán elérhetővé tették angol nyelven is magyar felirattal.

Első lépésként, ha van kedvenc sorozatod keress rá a jobb felső sarokban.

A sorozat kiválasztása után görgess le az epizódokhoz és válaszd ki, melyiket szeretnéd nézni.

Olyat keress, ami mellett egy ilyen brit/magyar zászló keverék van. Ez jelzi, hogy angol nyelvű a sorozat, amelyhez magyar felirat van.

Ekkor feldob oldalakat/linkeket, ahová átvezet az oldal. Ha van közte indavideó-s, akkor én azt ajánlom. Nincsenek zavaró reklámok és a minőség is elég jó.

Ezeket az oldalakat szerettünk volna megosztani veled ebben az írásban. Mivel mindenkinek más sorozat és más téma a kedvence, ezért összegyűjtöttünk neked a legkedveltebbek közül párat.

Azonban ezek az angol sorozatok nehézségükben különbözőséget mutatnak, ezért azt javasoljuk, hogy nézz bele egybe, és maximum 10 perc után érezni fogod, hogy az neked való vagy sem.

Legjobb angol sorozatok listája angol felirattal:

Ebben a részben összegyűjtöttünk pár kedvelt amerikai és angol sorozatot linkelve a fent említett oldalakra, hogy neked csak kattintanod kelljen, és már nézhesd is kedvenc angol sorozatod angol felirattal.

A sorozatok címe mellett feltüntettük a műfajt, hogy például angol vígjátéksorozatról van-e szó.

Továbbá, hogy mely országban készítették a sorozatot. Ebből adódóan ahol azt látod például, hogy angol sorozat, abban a brit akcentus lesz megfigyelhető, míg más esetekben jellemzően az amerikai.

Végül jeleztük, hogy ezen angol sorozatok egy-egy része hány perces, így tudsz tervezni, hogy például este milyen hosszú sorozatot lesz erőd még megnézni.

1. Game of Thrones - Trónok harca (kaland, fantasy, amerikai sorozat, 55 perc/rész)

2. Sherlock (krimi, amerikai sorozat, 90 perc/rész)

3. True Detective - A törvény nevében (krimi, amerikai sorozat, 60 perc/rész)

4. Breaking Bad - Totál szívás (krimi, amerikai sorozat, 50 perc/rész)

5. House M.D. - Dr. House (dráma, orvosi, amerikai sorozat, 45 perc/rész)

6. How I Met Your Mother - Így jártam anyátokkal (amerikai vígjátéksorozat, 25 perc/rész)

7. The Wire - Drót (krimi, dráma, amerikai sorozat, 60 perc/rész)

8. Friends - Jóbarátok (vígjáték, US, 25 perc/rész)

9. Skins (angol vígjátéksorozat, dráma, 45 perc/rész)

10. The Sopranos - Maffiózók (krimi, amerikai sorozat, 55 perc/rész

11. The X-files - X-akták (Sci-fi, amerikai sorozat, 45 perc/rész)

12. The Walking Dead - (thriller, amerikai sorozat, 45 perc/rész)

13. The Big Bang Theory - Agymenők (vígjáték, amerikai sorozat, 25 perc/rész)

14. Dexter (krimi, amerikai sorozat, 50 perc/rész)

15. Lost - Eltűntek (kaland, amerikai sorozat, 45 perc/rész)

16. Prison Break - A szökés (kaland, amerikai sorozat, 45 perc/rész) - feliratért válaszd a "mycloud" servert!

17. House of Cards - Kártyavár (politikai dráma, amerikai sorozat, 50 perc/rész)

18. Wentworth (krimi, dráma, ausztrál sorozat, 45 perc/rész)

19. Arrow - Zöld íjász (akció, amerikai sorozat, 45 perc/rész)

20. The Simpsons - Simpson család (animációs vígjáték, amerikai sorozat, 25 perc/rész)

21. Family Guy (animációs vígjáték, amerikai sorozat, 25 perc/rész)

22. South Park (animációs vígjáték, amerikai sorozat, 25 perc/rész)

23. Modern Family - Modern család (vígjáték, amerikai sorozat, 25 perc/rész)

24. Two and a Half Men - Két pasi meg egy kicsi (vígjáték, amerikai sorozat, 25 perc/rész)

25. Orange Is The New Black (dráma, amerikai sorozat, 60 perc/rész)

26. Heroes - Hősök (sci-fi, thriller, amerikai sorozat, 60 perc/rész)

27. The Office (vígjáték, angol sorozat, 30 perc/rész)

28. Mr. Robot (dráma, thriller, amerikai sorozat, 45 perc/rész)

29. Grey's Anatomy - Grace klinika (romantikus orvosi dráma, amerikai sorozat, 40 perc/rész)

30. Decline and Fall (vígjáték, angol sorozat, 90 perc/rész)

Kellemes időtöltést kívánunk!

u.i.: Egyszer tapasztaltuk, hogy az egyik fenti angol sorozatos oldalnak megváltozott az elérhetősége, így mikor később akartunk felmenni az oldalra már nem volt elérhető. Ha te is ilyet tapasztalsz, akkor kérlek, oszd meg velünk a marketing@angolintezet.hu email címen és igyekszünk találni egy új alternatívát. Továbbá, ha van olyan sorozat, amit nem találsz angol felirattal online, akkor írj ugyanerre az email címre és örömmel segítünk keresni.

Szólj hozzá és mondd el véleményed a cikkel kapcsolatban!

Tetszett a cikk? Iratkozz fel és kapd meg elsőként angol tanulással kapcsolatos tippjeinket és nyelvleckéinket!

# data[].attributes.attachment_link.title
Angol sorozatok nyelvtanuláshoz angol vagy magyar felirattal online

# data[].attributes.attachment_link.description
Legjobb angol sorozatok nyelvtanuláshoz, továbbá az sorozatos oldalak listája, ahol angol és magyar felirattal lehet online nézni az angol sorozatokat. Továbbá egy gyorslista a legnépszerűbb amerikai és angol sorozatokról, hogy egyből megkezdhesd az angol tanulást és szókincsfejlesztést a kedvenc angol sorozataiddal.

# data[].attributes.body
If you would like to be a serial viewer

# data[].attributes.attachment_link.description
Check out the most popular TV shows on IMDb

# data[].attributes.body
If you want to learn english, italian, serbian and a lot of languages, see this page!

# data[].attributes.attachment_link.description
A Duolingo a világ legnépszerűbb nyelvtanulási módja. Ingyenes, szórakoztató és tudományosan megalapozott. Gyakorolj online a duolingo.com-on vagy az alkalmazásokban!